cyanic-selkie/wikianc huggingface dataset:
Bioøkonomi
Handlingsplan for bioøkonomi
Totalutnyttelse forutsetter en omstilling av primærproduksjonen knyttet til faktorer som råvarens egenskaper, kvalitet, volum og sesongvariasjoner. Fremveksten av bioøkonomien vil derfor innebære en endring av etablerte verdikjeder gjennom nye typer råvarer, innhøstingsmetoder, bearbeiding og oppbevaring. Helhetlig raffinering vil endre næringsstrukturen gjennom nye samarbeidsformer og leverandør-kundeforhold.
Definisjon av bioraffinering
Innebærer foredling av biologiske råvarer, det vil si at «bio» henspiller her på råvaren. Raffineringen / foredlingsprosessen kan i prinsippet benytte alle typer teknologi og er som regel et samspill mellom separasjonsteknologi, konvensjonell kjemi og bioteknologi. Biologiske råvarer er i utgangspunktet fornybare, men høstingen av biobaserte råvarer er ikke nødvendigvis miljømessig eller samfunnsmessig bærekraftig.
Definisjon av industriell bioteknologi
Innebærer anvendelse av mikroorganismer (fermentering) eller enzymer (biokatalyse) i produksjonsprosesser, det vil si at «bio» henspiller her på prosessen, ikke råvaren. Selv om råvaren ofte er fornybar kan bioteknologi også brukes til raffinering av eksempelvis petroleum eller metangass.
Blaine County
Blaine County er navnet på fire fylker i USA:
The Man Who Would Not Die
The Man Who Would Not Die er en amerikansk stumfilm fra 1916, regissert av William Russell og Jack Prescott.
Handling
Ward og Clyde Kingsley er tvilling-brødre som ligner så mye på hverandre, at selv nære venner finner det veldig vanskelig å skille mellom dem. Ward er veldig forelsket Agnes Pendelton, en velstående arving. Men fordi han er bekymret for at resten av samfunnet kommer til å tro at han giftet seg med henne utelukkende for å få tilgang til alle pengene hennes. Ward velger deretter å reise sin vei, i stedet for å forfølge sine egne følelser. Broren hans, Clyde, som ikke tenker på disse bekymringene, gifter seg til slutt med Agnes.
Når historien begynner bor de i California, men Agnes sin formue har blitt sløst bort av den veldig uansvarlige Clyde. Sammen med Steve Mercer, en uanstendig venn gjennom mange år, planlegger Clyde å forsikre ham for 100 000 dollar. De planlegger å sørge for et lik for anledningen, at Clyde skal forsvinne, og deretter kan hans kone Agnes få tak i livsforsikringen hans. Men Agnes gjør opprør mot den planen, og hun fordømmer Clyde som en kjeltring.
Men kort tid senere mottar Agnes et brev fra Clydes tvilling-bror Ward, som nå er pasient ved et sykehus i New York. Clyde reiser umiddelbart østover, tilsynelatende for å konsultere en spesialist. Men når han ankommer New York besøker han Ward, og overbeviser Ward om å reise vestover for å dø - og deretter bli begravet under Clydes navn. Men Ward blir etter hvert friskere. Steve Mercer planlegger deretter å drepe Ward. Men de forveksler Clyde med Ward, og Mercer skyter feil bror.
Before These Crowded Streets
Before These Crowded Streets er det tredje studioalbumet av Dave Matthews Band, utgitt 28. april 1998. Det er det siste offisielle albumet av gruppen som ble produsert av produsent Steve Lillywhite før Away from the World i 2012 og deres første album innspilt på The Plant Recording Studios i Sausalito, California.
Birger Vikøren
Birger Vikøren (født 1961) er stabsdirektør i Norges Bank. Han er leder Rådet i SSB og medlem av Advisory Board på NHH.
Biografi
Birger Vikøren er utdannet samfunnsøkonom (cand.oecon.) fra Universitetet i Oslo og har en doktorgrad fra samme sted fra 1994 (dr.polit.).
Albert Heide
Albert Heide (født 24. mars 1892 i Paris, død 14. mai 1987 ) var en prisbelønt norsk-fransk tannlege som også vant fransk mesterskap i kunstløp.
Han utdannet seg til tannlege i Frankrike, mottok sitt diplom i 1913. Senere tok han endog odontologisk eksamen ved Loyola University Chicago. Som sin far jobbet han nder den andre verdenskrig med ansiktsproteser for krigsskadde, Albert ved Petite Soeurs des Pauvres i Paris. Dette gjorde at Albert i 1927 ble opptatt i den franske Æreslegionen. Og da faren døde i 1917 overtok Albert praksisen i Paris. Ellers var han formann i Parisavdelingen av American Dental Society of Europe og i American Dental Club of Paris, såvel som i nært samarbeid med Den norske tannlegeforening som han bidro til med flere reisestipender, og kunne i 1959 innkassere en St. Olavs Orden. Hytta «Sigtun» på Sjusjøen donerte han til studentene ved det odontologiske fakultet ved Universitetet i Oslo. Selv om han var norsk statsborger, var han fransk mester i kunstløp. Under Vinter-OL 1924 i Chamonix var han den lokale kommissærfor den norske olympiatrupp.
Han var sønn av tannlege og professor Ragnvald Heide (1860–1917) og Ragna Sofie Valborg Schibsted (1863). Faren jobbet som tannlege i Paris fra 1885 til sin død i 1917. Også storebroren Raoul Heide (1888–1978) ble tannlege med nære koblinger til det norske tannlegemiljø.
Toivo Loukola
Toivo Aarne Loukola (født 2. oktober 1902 i Kortesjärvi, død 10. januar 1984) var en finsk friidrettsutøver.
En måned før OL 1928 satte Loukola ny uoffisiell verdensrekord på 3000 meter hinder med tiden 9 minutter og 25,2 sekunder.
Under lekene i Amsterdam ble Loukola først nummer sju på 10 000 meter, før han skulle løpe 3000 meter hinder. I finalen ble han regnet som favoritt, da landsmennene Paavo Nurmi og Ville Ritola var svekket etter å ha løpt 5000 meter dagen før. Ritola brøt løpet tidlig, og Nurmi mistet kontakten med Loukola etter 2000 meter. I mål var Loukola over 10 sekunder foran Nurmi, på ny verdensrekord: 9.21,8.
Escaldes
Escaldes, eller Les Escaldes, er et byområde i kommunen Escaldes-Engordany i Andorra. Det er sammenvokst med Engordany og hovedstaden Andorra la Vella. Stedet ligger der elven Madriu renner ut i Valira del Nord, som igjen møter Valira d'Orient og flyter sammen og danner Valira. Escaldes ligger sør for elvene og er forbundet med nabobyen Engordany på nordsiden. Sammen utgjør de to stedene sentrum i kommunen, som ble skilt ut fra hovedstaden i 1978. Det er varme kilder på stedet, kjent allerede i romertiden. Disse er også utnyttet i det moderne badeanlegget Centre Termolúdic Caldea. Det var i tidligere tider tekstilindustri på stedet, men i våre dager dominerer turisme og handel.
Deni Fiorentini
Deni Fiorentini (født 5. juni 1984) er en italiensk vannpolospiller. Han representerte landet sitt under Sommer-OL 2012 i London, der han tok sølv med det italienske landslaget.
Avro CF-105 Arrow
Avro CF-105 Arrow var en canadisk deltavinget avskjæringsjager. Flyet ble konstruert og bygget av Avro Canada som et resultat av en designstudie som begynte i 1953.
Flyet og det tilhørende jetmotor-programmet, Orenda Iroquois, ble brått kansellert i 1959, noe som utløste en lang og bitter politisk debatt i Canada. De fem flygedyktige testmodellene og produksjonsflyene ble da destruert sammen med konstruksjonstegningene og annet materiale. Den raske destrueringen førte til en del konspirasjonsteorier om at USA sto ansvarlig for kanselleringen. Det finnes også en seiglivet myte om at en av prototypene ble fjernet i all hemmelighet og fremdeles er intakt, men det finnes ikke bevis for at dette er tilfelle. Mange av de ansatte, med design og teknisk bakgrunn, flyttet til USA for å ta del i NASAs bemannede romprogram.
Samiske geografiske navn i Brønnøy
Samiske geografiske navn i Brønnøy (knr 1813) angir stedsnavn i Brønnøy kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
Butte County
Butte County er navnet på tre fylker i USA:
Parlamentsvalget i Storbritannia 1979
Parlamentsvalget i Storbritannia 1979 ble avholdt den 3. mai 1979. Valget ble vunnet av Det konservative partiet, under ledelse av Margaret Thatcher. Valget var det første av fire påfølgende konservative valgseire. De konservative kom til å sitte med regjeringsmakten helt fram til de tapte for Labour ved valget i 1997.
Conan (andre betydninger)
Conan kan sikte til:
Chalfont & Latimer stasjon
Chalfont & Latimer stasjon er en jernbane- og undergrunnsstasjon i distriktet Chiltern i Buckinghamshire. Den ligger på jernbanelinjen mellom Aylesbury og London Marylebone, og på undergrunnsbanens Metropolitan-linje. Disse to linjene deler spor på store deler av strekningen.
Andreas Halse
Andreas Halse er navnet til flere personer:
Shuanghu
Shuanghu (kinesisk: 双湖县, pinyin: Shuānghú Xiàn, tibetansk: མཚོ་གཉིས་་རྫོང, Wylie: mtsho gnyis rdzong) er et fylke i prefekturet Nagqu i den autonome region Tibet i Folkerepublikken Kina. Det ble oppgradert til fylke fra særdistrikt i november 2012.
Befolkningen er på om lag 10.000 innbyggere (2010).
Geografi og klima
Shuanghu har et areal på 116.637 km² og ligger i snitt på 4800 meters høyde. Høyeste fjell heter Zaqungngomar, og er på 6304 m. Her er mange innsjøer, blant annet Dogaicoring Qangco med et areal på 256 km² på 4788 moh, og Yaggain Co på 4978 moh.
Klimaet er svært vindfullt. Her er kaldt og tøty, og luften er ikke særlig oksygenmettet. Vinteren er svært lang. I 1999 ble det i nordæst etablert en værstasjon. Der er laveste registrerte temperatur på -62,4 °C (i januar 2006). Varmerekord ble satt i juli 2000, med 2,3 °C. Normalt svinger temperaturene mellom n -45 og -5 °C. Årlig er det gjennomsnittlig 2628 timer solskinn og 150 mm nedbør.
Botryonopini
Botryonopini er en gruppe av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Middelsstore (8-30 millimeter), avlange, gjerne mer eller mindre metallisk fargede bladbiller. Hodet er lite, antennene tynne og rundt halvparten så lange som kroppen. Pronotum er noe rundet, dekkvingene nærmest jevnbrede, kan være noe tilspissede bak, med fine punktrader.
Levevis
Både larver og voksne lever på planter og eter fra dem. Denne gruppen lever for det meste på bananplanter, bambus og planter i ingefærfamilien.
Utbredelse
Gruppen er utbredt i Sørøst-Asia, fra India i vest til Sulawesi i øst, med særlig mange arter på Borneo og Filippinene.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Cycloteres
Cycloteres er en slekt av snutebiller.
Utbredelse
Gruppen er utbredt i Afrika inkludert Madagaskar.
High Stakes Poker
High Stakes Poker er et amerikansk gameshow om poker som gikk på Game Show Network fra 2006 til 2011. Spillet var No Limit Texas Hold 'em ring-game. Flere kjente pokerspillere deltok.
Daffy Duck
Daffy Duck er en tegnefilmfigur fra Warner Bros.-seriene Looney Tunes og Merrie Melodies. Han ble skapt av Tex Avery og hans første opptreden var i Porky's Duck Hunt 17. april 1937.
Daffy Duck er kjent for sin overdrevne lesping. Den første stemmeskuespilleren som ga stemme til Daffy Ducks var Mel Blanc. Daffy Duck har også vært med i filmer som Looney Tunes – Back in Action og Space Jam og i 2003–2005 spilte han sitt alter-ego, Duck Dodgers, i TV-serien med samme navn som ble vist på Cartoon Network.
Daffy Duck var også gjennomgangsfiguren i tegneseribladet Daffy, som kom i norsk versjon fra 1958 til 1969.
Bekkesildre
Bekkesildre (Saxifraga rivularis) er en flerårig urt i sildrefamilien.
Den er lav med krypende utløpere og vokser som en glissen tue. De nedre bladene har 3–5 fliker og lang stilk. Blomsterstengelen er kort med noen få sittende blad og ingen yngleknopper. Blomstene er hvite med rosa årer eller skjær, 8–10 mm store og sitter enkeltvis eller noen få sammen i en kvast. Planten vokser på kalkgrunn der marka er våt, for eksempel ved snøleier og på berghyller.
Bekkesildre deles i to underarter. Subsp. rivularis har en amfiatlantisk utbredelse og vokser på Grønland, Island, Jan Mayen, Færøyene, Svalbard, Skottland, langs den skandinaviske fjellkjeden i Norge, Sverige og Finland og i Nord-Russland østover til den nordvestligste delen av Sibir. Arten mangler i det meste av Sibir. Subsp. arctolitoralis ble først funnet på Vrangeløya og i Tsjukotka, men det har vist seg at den også vokser i Alaska, Nord-Canada og på Grønland. I Norge er bekkesildre vanlig i fjellet i hele landet og finnes opp til 2150 moh. i Jotunheimen.
The Mark of Cain (1916)
The Mark of Cain er en amerikansk stumfilm fra 1916, regissert av Joe De Grasse.
Maria Rosa
Maria Rosa er en amerikansk stumfilm fra 1916, regissert av Cecil B. DeMille.
The Mark of Cain (1916)
Handling
Dick Temple soner en dom på fem år i fengsel, fordi han tok på seg alt ansvaret for et ran som faren hans hadde begått.
Maria Rosa
Handling
Ramon er forelsket i den katalanske bonden Maria Rosa. Han bruker derfor en kniv som tilhører hennes store kjærlighet Andreas for å drepe fiskeren Pedro, og denne kniven blir deretter brukt som bevis mot Andreas som havner i fengsel i 10 år anklaget for å ha myrdet Pedro.
Maria ønsker å vente på mannen hun elsker, men Ramon overbeviser henne om at Andreas har dødd i fengselet, så hun går endelig med på å gifte seg med ham. Men på selve bryllupsdagen deres får Ramon innvilget prøveløslatelse. Maria knivstikker deretter Ramon, etter at hun hadde oppdaget at hun har løyet for ham.
Matteo Aicardi
Matteo Aicardi (født 19. april 1986) er en italiensk vannpolospiller. Han representerte landet sitt under Sommer-OL 2012 i London, der han tok sølv med det italienske landslaget.
Joseph Musch
Joseph B. Musch (født 12. oktober 1893, død 25. september 1971) var en belgisk fotballspiller som deltok i de olympiske lekene 1920 i Antwerpen.
Musch var med på det belgiske fotballaget som ble olympiske mestere under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. De hadde en ledelse med 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball for første gang.
Israels land
Israels land (hebraisk:, Eretz Yisrael, også Det lovede land og Stor-Israel) er et landområde som noen hevder er blitt gitt israelittene av Gud. Begrepet stammer fra Oldtiden og har sitt utgangspunkt fra enkelte steder i Det gamle testamentet. Begrepet nevnes kun to ganger ganger i Det nye testamentet, og det er i Matt. 2,20-21 . Det hersker en viss usikkerhet om hvorvidt begrepet skal forståes utelukkende som et geografisk område.
Etymologi og bibelske røtter
Uttrykket «Israels lovede land» er en direkte oversettelse av den hebraiske frasen «ארץ ישראל» (Eretz Yisrael), som er funnet i den hebraiske bibelen. Anita Shapira sier at uttrykket «Eretz Israel» var et hellig uttrykk, litt vagt når det gjelder de eksakte grensene for territoriet, men klar når det gjelder eierskap.
Navnet «Israel» viser til det jødiske folk som etterkommere av den bibelske patriarken Jakob, som senere ble kjent som Israel, som bokstavelig betyr «kjempet med Gud/han kjemper med Gud». Ifølge det som skrives i første mosebok så brøt Jakob med en engel ved en elvebank og vant ved utholdenhet. Gud endret da Jakobs navn til Israel, og ga dermed til kjenne at han hadde lykkes igjennom både menneskelige og guddommelige prøvelser.
Jakobs etterkommere ble kjent som «Israels barn» (ofte oversatt som «Israelitter») og landet som de vant fra kanaanittene ble til slutt kjent som Israels lovede land. Den moderne staten Israel («מדינת ישראל», Medinat Yisrael) benytter også dette historiske navnet.
Uttrykket «Israels lovede land» nevnes ikke i det Det nye testamentet.
Kanaans land vs. Israels lovede land
Navnet Kanaans land blir ofte brukt i Bibelen for den regionen, og synes å være innbyrdes forståelig med Israels lovede land, som for eksempel i første mosebok 17,8. Det klassiske jødiske synet, som forklart av Schewid, er at Kanaan er det geografiske navnet, og at Israel er det åndelige navnet for sammen land: «Det unike med Israels land er at det er «geoteologisk» og ikke kun klimatisk. Dette er landet som møter inngangen til den åndelige verden, sfæren av eksistens som ligger bak den fysiske verden kjent for oss gjennom våre sanser. Dette er nøkkelen til landets unike status når det gjelder profetisering og bønn, og også når det gjelder lovene». Derfor markerer omdøpelsen av dette landet en endring i religiøs status, opprinnelsen til konseptet Det hellige land.
Dimensjoner ifølge Bibelen
Den hebraiske bibelen inneholder flere beskrivelser av grensene til landet. De tre klassiske skriftstedene er første mosebok 15,18–21, fjerde mosebok 34,1-15 og Esekiel 47,13-20.
Første mosebok 15
Første mosebok 15,18–21 beskriver det som er referert til i jødiske tradisjoner som Gevulot Ha-aretz'' («Landets grenser») som det fulle og hele lovede land lovt til Abraham.
Fjerde mosebok 34
Fjerde mosebok 34,1–15 beskriver landet lokalisert som israelittenes stammer etter andre mosebok. Stammene etter Ruben, Gad og halve av Manasseh fikk land øst for Jordan slik som forklart i fjerde mosebok 34, 14–15. Fjerde mosebok 34,1–13 gir en detaljert beskrivelse av grensene til landet lokalisert til de gjenværende stammene. Regionen kalt «Kanaans land» (Eretz Kna'an) i fjerde mosebok 34,2 og grensene er kjent i jødisk tradisjon som «grensene for de som kommer ut av Egypt». Det norske uttrykket Lovede land kan betegne enten det lovede land til Abraham i første mosebok eller Kanaans land, selv om den sistnevnte forklaringen er mest vanlig.
Francis Thynne
Francis Thynne (født ca. 1544, død 1608), stundom nevnt som Francis Botevile (etter bestefarens etternavn), var genealog og en offiser for våpenskjold ved College of Arms i London (det britiske heraldikkerembetet). Thynne var født i Kent som sønn av William Thynne som var mester for det kongelige husholdning under kong Henrik VIII av England.
Israels land
Esekiel 47
Derfor definerer fjerde mosebok 34 og Esekiel 47 forskjellige men like grenser som inkluderer hele nåtids Libanon, både Vestbredden og Gazastripen og Israel, bortsett fra Sør-Negev og Eilat. Små deler av Syria er også inkludert.
Francis Thynne
Francis Thynne var en oldtidsgransker før han ble ansatt i heraldikkerembetet etter flere år med ufruktbare søknader og ble endelig ansatt som Blanche Lyon Pursuivant, benevnt som ekstraordinært, i 1602. Kort tid etter denne utnevnelsen ble han forfremmet Lancaster Herald of Arms.
Hofstra University
Hofstra University er et privat, ikke-kommersielt universitet i Hempstead i Town of Hempstead i delstaten New York i USA. Det ble grunnlagt i 1935 som et college under New York University, men ble selvstendig i 1937.
I 2006 hadde Hofstra 12 550 studenter og 1 206 vitenskapelig ansatte, og skolepengene var US$ 24 830 samme år. Studiene gis opp til doktorgradsnivå (ph.d).
Israels land
Andre oppføringer
Kortere beskrivelser av Israels lovede land finnes også i andre mosebok 23,31, femte mosebok 1,6–8, femte mosebok 11,24 og Josvas bok 1,4.
Francis Thynne
Thynne hadde et hendelsesrikt liv. Han ble fengslet i mer enn to år for gjeld og var forkrøplet med gikt det meste av sitt liv. Han var kjent for å ha assistert William Camden i hans heraldiske arbeid og ble anbefalt av William Dethick for avansement til Norroy King of Arms. Forfremmelsen skjedde aldri og Thynne døde en gang i november 1608. Hans eget våpenskjold var av Botfield, familiens opprinnelig navn, og dets heraldikk besto av ti or eller sobel.
Hofstra University
Fagtilbudet omfatter klassiske liberal arts-fag, businessfag og jus.
Israels land
Fra Dan til Beersheba
Den vanlige bibelske frasen brukt for å referere til territoriene som faktisk er bosatt av iseralitter er «fra Dan til Beersheba» (eller varianten «fra Beersheba til Dan»), som dukker opp i de bibelske versene Dommerne 20,1, 1. Samuel 3,10, 2. Samuel 17,11, 2. Samuel 24,2, 2. Samuel 24,15, 1. Kongebok 4,25, 1. Krønikerne 21,2 og 2. Krønikerne 30,5.
Francis Thynne
Hans far utga Geoffrey Chaucers verker i 1532 og 1542, og Francis Thynne jobbet videre med det samme materialet, spesielt behandlingen og tolkningen av Chaucers biografi hvor detaljene var flytende på denne tiden.
Hofstra University
Blant tidligere studenter er Christopher Walken og Francis Ford Coppola.
Under presidentvalgkampen mellom Barack Obama og John McCain i 2008, ble valgkampens siste presidentdebatt mellom de to av holdt på Hofstra University den 15. oktober.
Ornithoptera chimaera
Ornithoptera chimaera er en sommerfugl i familiegruppen svalestjerter. Den hører til blant de sommerfuglene som kalles fuglevinger. En gruppe av svalestjerter som har fått sitt navn fordi framvingene er store og trekantet, noe som gjør at de ligner fugler når de flyr.
Ornithoptera chimaera lever i Ny-Guinea.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Ornithoptera chimaera tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Systematisk inndeling
Troides chimaera O. c. flavidior Rothschild, 1913 O. c. charybdis van Eecke, 1915
Ornithoptera alexandrae
Ornithoptera alexandrae er en sommerfugl i familiegruppen svalestjerter. Den hører til blant de sommerfuglene som kalles fuglevinger. En gruppe av svalestjerter som har fått sitt navn fordi framvingene er store og trekantet, noe som gjør at de ligner fugler når de flyr. Hunnen kan oppnå et vingespenn på opptil 31 centimeter og er med det verdens største dagsommerfugl.
Utseende
En kjempestor sommerfugl – hunnen er verdens største dagsommerfugl. Hannen har et vingespenn på 16-20 centimeter, hunnen er opptil 31 centimeter i vingespenn og kan veie 12 gram. Hannen er påfallende smalvinget, vingene er blågrønne med svarte felter. Hunnen er sjokoladebrun med gulhvite flekker, på bakvingene er de lyse feltene dominerende. Bakkroppen er gul hos hannen, hvitaktig hos hunnen.
Levevis
Larvene lever på planter av slekten Pararistolochia i holurtfamilien (Aristolochiaceae). Larven lagrer stoffer fra den giftige næringsplanten for sin egen beskyttelse.
Trusler
Arten forekommer bare i et svært begrenset område og er truet av flere faktorer, først og fremst avskoging til fordel for oljepalme-plantasjer. En stor del av artens leveområder ble også ødelagt av et vulkanutbrudd på 1950-tallet. Den er også meget ettertraktet blant samlere, det er i dag ulovlig å omsette villfangede eksemplarer, men noe ulovlig handel foregår trolig.
Systematisk inndeling
Troides alexandrae
Sjøgris
Sjøgris, på latinsk Scotoplanes, stammer fra sjøpølsefamilien og lever på dype havområder i kalde farvann. Dyret er en av elasipodene som ble funnet under en ekspedisjon på 1880-tallet. Elasipode er en type sjøpølse, men med et uvanlig utseende. Ofte er små pupiller og tentakkel-lignende legemer et kjennetegn på en elasipode.
De er som oftest fanget opp ved rundt 1000 meters dyp, men forskere mener at det skal være mulig for sjøgrisen å kunne leve under et enda høyere trykk, på kanskje opptil 3000 meters dyp.
Den lever av organisk avfall og kroppen består stort sett av vann og fordøyelsesorganer. De kan finne på å samle seg i flokker, gjerne opptil 5-600 individer. Scotoplanes beveger seg rundt med noe som minner om bein, fylt med vann. De beveger seg relativt langsomt og finner sin føde rundt på havbunnen. Den gjør ikke noe særlig av seg, og har heller ingen spesielt utmerket form for sosial interaksjon grunnet mangel på hjerne og dyret er tilnærmet blind. Størrelsesmessig er den omtrent som en voksen persons håndflate, men størrelse og form kan variere fra individ til individ.
John Spencer
John Spencer er navnet til flere personer:
Nubisk steinbukk
Nubisk steinbukk (Capra nubiana) er en art i slekten geiter (Capra), som videre inngår i tribuset sauer og geiter (Caprini) i kvegfamilien (Bovidae). Arten finnes i østlige deler av Nordøst-Afrika og i deler av Midtøsten og fragmentert på Den arabiske halvøy. Den består som to underarter og har status som sårbar i IUCNs rødliste.
Taksonomi
Nubisk steinbukk blir av og til regnet som en underart av alpesteinbukk (C. ibex), under det vitenskapelige navnet C. ibex nubiana, men i dag følger de fleste Grubb (2005) og regner den som en selvstendig art. Det er beskrevet flere varianter enn de to anerkjente underartene, men variantene inngår i disse. Dette gjelder for eksempel variantene arabia (Sinai), beden (Sørvest-Arabia), mengesi (Sørøst-Arabia), nubiana (Øvre Egypt, Rødehavet og Sudan), og sinaitica (Sinai).
Biologi
Hos nominatformen måler typisk bukkene 119–160 cm i kroppslengde, mens geitene måler 90–120 cm. Halen kommer i tillegg med cirka 6–17 cm. Hos sinaisteinbukken måler typisk bukkene 102–138 cm i kroppslengde, mens geitene måler det samme som nominatformen. Halen kommer i tillegg med cirka 5,6–8,3 cm. Hos begge formene har bukkene en skulderhøyde rundt 75–110 cm, mens geitene typisk måler 65–100 cm. Hos begge formene har også bukkene ei vekt på cirka 50–85 kg, mens geitene veier cirka 25–50 kg. Hos begge formene har bukkene horn som måler 88–127 cm, mens geitenes horn typisk måler opp til 35 cm.
Hos nominatformen har dyra lys brunlig til sandfarget pels der bakparten er noe lysere og buken nesten hvit. Begge kjønn har nesten sorte framsider med innslag av hvitt på de fremre ekstremitetene. Bukkenes sommerpels er tilnærmet sort i brystet og langs nedre del av flankene. Vinterpelsen blir mørkere brun, mer rødlig brun fra skuldrene og framover. Hos sinaisteinbukkene blir geitene noe mørkere enn geitene hos nominatformen. Bukkene har dessuten lysere sommerpels med mer unison farge. Vinterpelsen blir mørkere gråbrun, men den er fortsatt mer unison enn for nominatformen.
Arten er utbredt i Egypt, Israel, Jordan, Oman, Saudi-Arabia, Sudan og Jemen. Det er usikkert om den fortsatt finnes i Eritrea og Etiopia. Den er bekreftet utdødd i Libanon. Og den er reintrodusert til Syria. Bestanden av voksne individer består trolig av cirka 4 500 dyr totalt.
Nubisk steinbukk forekommer i steinete, fjellørken med klipper, steile skråninger og åser (som gir viktige rømningsveier), og tilhørende platåer, kløfter og wadier. De spiser et bredt utvalg av urteaktige og treaktige planter. Arten er sosial og ferdes i flokker, som gjerne består av geiter og ungdyr av begge kjønn, bukker opp til de blir cirka tre år gamle. Eldre bukker er som regle solitære, men bukker mellom tre og fem år kan ferdens i mindre tallrike ungkarsflokker. I paringstiden, som gjerne varer i 6–8 uker på sensommeren og tidlig på høsten (spesielt i oktober), blir eldre bukker med i flokkene av geiter, for å hevde retten sin til å pare seg. Bukkene vil forsvare rett til å pare seg med kun én utvalgt geit av gangen, noe som betyr at geitene kan pare seg med flere ulike bukker og omvendt.
Geita går drektig i cirka 150 dager (nominatformen), hvoretter hun føder 1–2 killinger, som avvennes gradvis rundt tre måneder gamle. Kjeingen skjer for det meste i mars. De nyfødte killingene holdes tilbaketrukket i flere dager, og mora mater dem regelmessig frem til de er i stand til å følge med henne og kan forenes med de andre i flokken. Hos sinaisteinbukken går geita drektig i 147–180 dager. Også hun føder 1–2 killinger, hovedsakelig i mars, men geita forlater de nyfødte killingen ubeskyttet blant steile klippevegger og andre nyfødte killinger, på en plass der ungene ikke slipper ut før de er store nok til å klatre ut og følge mora. Mora besøker dem imidlertid regelmessig og mater avkommet sitt. Denne atferden er ikke kjent blant andre steinbukker.
Inndeling
Inndelingen følger Bovids of the World: antelopes, gazelles, cattle, goats, sheep, and relatives av Castelló (2016).
Borge skole (Porsgrunn)
Borge skole er en barneskole i Porsgrunn kommune.
Lilleborge
Lilleborge er en spesialavdeling ved Borge skole.
Nesten voksen (1980)
Nesten voksen (originaltittel Foxes) er en amerikansk dramafilm fra 1980, regissert av Adrian Lyne. Filmen tar for seg en vennegjeng på fire tenåringer (Kandice Stroh, Marilyn Kagan, Cherie Currie og Jodie Foster), som alle har sine problemer i familien eller av helt personlig art, men som likevel holder sammen i tykt og tynt. Currie hadde med denne filmen sin spillefilmdebut, og Laura Dern hadde en av sine første filmroller som Debbie.
Filmen fikk generelt god kritikk, blant annet av den anerkjente filmkritikeren Roger Ebert. Foster ble nominert til en Young Artist Award for rolleskildringen i filmen, og Nesten voksen var blant hennes siste filmroller før hun tok en pause for å fullføre Yale University.
Handlingsreferat
Fire tenåringsjenter i San Fernando-dalen på slutten av 1970-tallet har smertefulle følelsesmessige problemer. Deirdre er fascinert av sin egen seksualitet, er veldig interessert i gutter, og har mange problemer i forholdene sine. Madge er ulykkelig overvektig, og irritert fordi hun fremdeles er jomfru. Foreldrene hennes er overbeskyttende, og hun har en irriterende yngre søster, Annie som drikker, bruker narkotika og stikker av fra sin voldelige far som arbeider som politibetjent.
Jeanie (spilt av Jodie Foster) føler at hun må ta vare på dem alle, krangler ofte med sin skilte mor, og lengter etter et nærmere forhold til faren sin som arbeider for et rockeband kalt Angel. Jentene mener utdannelse bare er bortkastet tid, kjærestene deres er umodne, og de kommer ikke særlig god overens med de godt voksne i livene deres, og har det bare morsomt så lenge de går på fest eller har det morsomt sammen med gode venner.
Fernand Nisot
Fernand Nisot (født 11. april 1895, død 31. juli 1973) var en belgisk fotballspiller som deltok i de olympiske lekene 1920 i Antwerpen.
Nisot var med på det belgiske fotballaget som ble olympiske mestere under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. De hadde en ledelse med 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball for første gang.
Come Around Sundown
Come Around Sundown er det femte albumet til Kings of Leon. Det ble utgitt i 2010.
John C. McGinley
John Christopher McGinley (født 3. august 1959) er en amerikansk skuespiller, filmprodusent og manusforfatter. Han er mest kjent for rollen sin som Dr. Perry Cox i TV-serien Scrubs. Han ble berømt etter innspillingen av Oliver Stones film Platoon fra 1986.
The Market of Vain Desire
The Market of Vain Desire er en amerikansk stumfilm fra 1916, regissert av Reginald Barker.
Handling
En prest blir veldig forelsket i en ung kvinne som allerede er forlovet med en mer velstående greve - fordi familien hennes håp om å få tak i grevens store formue.
Men presten planlegger å bruke prekestolen sin, i håp om å overbevise familien til å la den unge kvinnen avbryte forlovelsen - slik at hun kan gifte seg med presten i stedet.
Grønli skole
Grønli skole er en barneskole i Porsgrunn kommune.
Danijel Premuš
Danijel Premuš (født 15. april 1981) er en italiensk vannpolospiller. Han representerte landet sitt under Sommer-OL 2012 i London, der han tok sølv med det italienske landslaget.
Marty O’Brien
Martin «Marty» O'Brien er en amerikansk bassist som har spilt for band som Static-X, Tommy Lee, Disturbed og Methods of Mayhem.
Han stiftet nu metal-bandet 3-Faced sammen med Patrick Kennison etter oppløsningen av The Union Underground. O'Brien vant en pris under All Access Music Awards innen kategorien «Beste bassist».
Moa Molander Kristiansen
Moa Molander Kristiansen (født 17. januar 1995) er en svensk langrennsløper som representerer Falun-Borlänge SK.
Beskyttet geografisk betegnelse
Beskyttet geografisk betegnelse inngår i den offentlige norske merkeordningen beskyttede betegnelser og kan oppnås for næringsmidler som har en tilknytning til det geografiske området som produktbetegnelsen angir. Kravene til tilknytning er imidlertid ikke så strenge som for beskyttet opprinnelsesbetegnelse. Det kan for eksempel være at næringsmidlets særskilte omdømme kan knyttes til det definerte geografiske området. Merkeordningen forvaltes av Mattilsynet. KSL Matmerk er tildelt ansvaret for informasjon og veiledning av søkere til merkeordningen, samt søknadsbehandlingen. Det er Mattilsynet som foretar endelig godkjenning av en søknad.
Hovedkravene
Hovedkravene er at:
Lovregulering
For å oppnå beskyttet geografisk betegnelse må næringsmidlet tilfredsstille kravene i «Forskrift for beskyttede betegnelser». De viktigste kravene er gitt i følgende paragrafer;
The Marriage Bond
The Marriage Bond er en amerikansk stumfilm fra 1916 regissert av Lawrence Marston.
Victoria (øl)
Victoria er et ølmerke av typen «Vienna lager» med lang historie i Mexico. Det ble første gang produsert i 1865 da bryggeriet «Compañia Cervecera Toluca y México» ble grunnlagt. Produksjonen ble overtatt av Cervecería Modelo i 1935.
Vredens druer (film)
Vredens druer (originaltittel: The Grapes of Wrath) er en Oscar belønnet amerikansk dramafilm fra 1940. Den ble regissert av John Ford og er basert på den Pulitzer-vinnende romanen Vredens druer fra 1939 skrevet av John Steinbeck.
Handling
En fattig okie familie fra Oklahoma i midtvesten blir arbeidsløse og søker seg vestover, i håp om å få arbeid, under den store depresjonen og Dust Bowl i 30-årene. De tilbringer mye tid på Route 66 mot California, som de kommer fram til tilslutt.
Priser og nominasjoner
Filmen ble nominert til syv Oscar og vant to av disse (Jane Darwell for beste kvinnelige birolle og John Ford for beste regi) ved Oscar-utdelingen i 1941.
Lasse Lindtner
Lars Johan Lindtner (født 7. mars 1955 i Bergen), kjent som Lasse Lindtner, er en norsk skuespiller.
Lindtner er tilknyttet Nationaltheatret og har tidligere arbeidet ved Trøndelag Teater. Han var i tillegg en kjent skuespiller i Fjernsynsteatret. I radioteateret på NRK har han gjort seg bemerket i rollen som Knut Gribb.
Lindtner har også hatt roller på film og fjernsyn. Han filmdebuterte i 1985 og har siden medvirket i blant annet filmene Drømmeslottet (1986), Ti kniver i hjertet (1994) og En folkefiende (2005). På TV er han kjent fra serier som Vestavind, Familiesagaen De syv søstre, Vazelina Hjulkalender og Ved kongens bord. I 2002 spilte han en av hovedrollene i TV 2s situasjonskomedie Holms. Fra høsten 2006 var han aktuell i en ny, bærende rolle i TV 2s såpeserie Hotel Cæsar som forretningsmannen Magnus Falsen. En rolle han hadde til slutten av 2007.
Han har også vært tamburmajor i Nygaards Bataljon.
Han har lest inn flere enn femti lydbøker, både historiske dokumentarbøker og fiksjonskrim, deriblant ti av bøkene om Varg Veum. Har er blant de mest produktive innlesere på Storytel. I 2011 spilte han hovedrollen i sommermusikalen Den Gode Hensigt i Svelvik, med musikk og tekst av Christin Grilstad Prøis og regi av Ole Christian Øen.
Familiære forhold
Lindtner er sønn av skuespiller Lothar Lindtner og bror til Per Lothar Lindtner.
Han har vært gift med Anne Marie Ottersen siden 1990.
Line Alsaker
Line Alsaker (født 21. januar 1972 i Oslo) er en norsk prisbelønt danser, utnevnt til solist (1997) ved Nasjonalballetten der hun i sin tid ble tilsatt (1992). Hennes utdannelse er fra Jorunn Kirkenærs skole, samt Operaens egen skolering, og Heinz Bosl i München.
John Spencer (snookerspiller)
Karriere
Spencer startet karrieren som femtenåring, men på grunn av at idretten var lite populær startet han ikke som profesjonell før han var i begynnelsen av tredve-årene. Han vant verdensmesterskapet første gang i 1969, etter at han hadde lånt penger av en bank for at han kunne betale påmeldingsavgiften. Sammen med Ray Reardon og Alex Higgins kjempet han om å dominere sporten på 1970-tallet, samtidig som sporten steg fra å være en obskur sport til å bli en av de mest populære sportene i Storbritannia. Spencer vant ytterligere to verdensmesterskap, det siste var det første som ble arrangert i Crucible Theatre i Sheffield og som regnes som starten på de moderne verdensmesterskap. Han vant også flere andre mesterskap, inkludert Pot Black tre ganger og Benson & Hedges Masters i 1975. Han ble aldri nummer en på verdensrankingen, den plassen holdt Ray Reardon.
I januar 1982 var Spencer motstander da Steve Davis gjorde det første direktesendte maksimum break på fjernsynet noensinne. Ironisk nok hadde Spencer gjort et maksimum break i en fjernsynsendt turnering tre år tidligere, men kameramannen hadde pause og det ble derfor ikke filmet.
Spencer ga seg som snookerspiller i 1991 på grunn av at han led av myasthenia gravis, som blant annet har dobbeltsyn som symptom. I 2003 ble han diagnostisert med magekreft, men han avslo behandling for å kunne leve resten av livet uten bivirkninger fra behandlingen. Han døde av kreften 11. juli 2006 i Bolton, 70 år gammel.
Thraniini
Thraniini er en gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, lange og slanke trebukker.
Utbredelse
Slekten er utbredt fra India i vest til Salomonøyene i øst.
Systematisk inndeling
Slektslisten følger.
Junior-VM i skiskyting 2012
Ungdoms- og junior-VM i skiskyting 2012 ble arrangert i Kontiolax i Finland i perioden 20. – 26. februar 2012.
15 km
Dato: 21. februar 2012
Øvrige norske plasseringer: Vetle Sjåstad Christiansen kom på 16.-plass, Kristoffer Skjelvik på 37.-plass og Erling Aalvik på 49.-plass.
4 x 7,5 km stafett
Dato: 23. februar 2012
10 km
Dato: 25. februar 2012
Øvrige norske plasseringer: Kristoffer Skjelvik (11), Marius Hol (12), Vetle Sjåstad Christiansen (13) og Erling Aalvik (21)
12,5 km jaktstart
Dato: 26. februar 2012
Dagen etter sprinten var det jaktstart. Maksim Tsvetkov forsvarte ledelsen sin, men Vetle Sjåstad Christiansen gikk seg opp fra 13.-plass til sølv.
12,5 km
Dato: 20. februar 2012
3 x 7,5 km stafett
Dato: 22. februar 2012
7,5 km
Dato: 24. februar 2012
Sprinten ga grunnlaget for jaktstarten to dager senere.
10 km jaktstart
Dato: 26. februar 2012
Johannes Thingnes Bø forsvarte ledelsen sin fra sprinten, og tyske Matthias Dorfer gikk seg opp fra 14.-plass til sølv, etter feilfri skyting.
12,5 km
Dato: 21. februar 2012
3 x 6 km stafett
Dato: 23. februar 2012
7,5 km sprint
Dato: 25. februar 2012
Sprinten ga grunnlaget for jaktstarten dagen etter. Maren Wangensteen endte på 19.-plass, og Marion Rønning Huber på 29.-plass.
10 km jaktstart
Nederlandske Chardine Sloof gikk seg opp fra 8.-plass til gull, etter feilfri skyting. Marion Rønning Huber endte på 19.-plass, og Maren Wangensteen på 20.-plass.
10 km
Dato: 20. februar 2012
7,5 km sprint
Dato: 24. februar 2012
Sprinten ga grunnlaget for jaktstarten to dager etter.
10 km jaktstart
Estiske Grete Gaim gikk seg opp fra 10.-plass til gull, med kun én bom. Hilde Fenne, som ledet etter sprinten, fikk til sammen 8 bom, og endte på 5.-plass. Nija Dimitrowa stilte ikke til start på jaktstarten. Også Lisa Theresa Hauser falt kraftig ned på resultatlistene, og endte på 15.-plass.
Giacomo Pastorino
Giacomo Pastorino (født 7. juni 1980) er en italiensk vannpolospiller. Han representerte landet sitt under Sommer-OL 2012 i London, der han tok sølv med det italienske landslaget.
Onager
Onager har flere betydninger:
Philistina
Philistina er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).
Utseende
Små til middelsstore (15-30 millimeter), slanke, mer eller mindre metallisk fargede gullbasser. Hannen har et eller to horn eller fremspring på hodet, og nokså lange bein. Kroppen er kledt med mer eller mindre metallisk fargede skjell.
Utbredelse
Slekten er utbredt i Sørøst-Asia.
England under Samveldelekene 2018
England deltok under Samveldelekene 2018 fra 4. til 15. april 2018 i Gold Coast, Queensland i Australia.
Spanias herrelandslag i fotball
Spanias herrelandslag i fotball er det nasjonale fotballaget til Spania, og blir administrert av Spanias fotballforbund. Spania ble medlem av FIFA i 1904 selv om det spanske fotballforbundet først ble stiftet i 1909. Spanias landslag debuterte i 1920. Siden har det spanske landslaget deltatt i til sammen 16 av 22 verdensmesterskap og elleve av 16 europamesterskap frem til 2022. De trakk seg fra VM i fotball 1930, ble diskvalifisert fra VM i fotball 1938 på grunn av borgerkrig, og boikottet kvartfinalemotstanderen under EM i fotball 1960.
Fram til EM i fotball 2008 var Spania et lag som ikke lyktes i internasjonal sammenheng. I EM i fotball 1964 gikk de riktignok helt til topps etter seier 2–1 over Sovjetunionen, men dette var unntaket fra regelen. Spanias landslag ble ofte omtalt som landslaget som aldri fikk det til på landslagsnivå, mens de dominerte på klubbnivå. Siden europeiske klubbmesterskap ble innført i 1960, har spanske lag ofte kommet til finalen, med til sammen tretten seire og ni finaletap i Mesterligaen (per juli 2012), og det var det første landet med to lag i en finale; men i lang tid hadde Spania manglende resultater i EM- og VM-sammenheng.
Siden 2008 har dette endret seg. I EM i fotball 2008 ble Spania europamestere etter finaleseier over. De fulgte opp med å vinne VM i fotball 2010, hvor de slo 1–0 i finalen etter ekstraomganger. Spania vant deretter EM i fotball 2012 med 4–0 over i finalen. Laget ble dermed det første i historien til å vinne tre store mesterskap på rad. I perioden 2008–2013 var Spania rangert øverst eller nest øverst på FIFAs verdensranking; øverst etter seieren i VM i 2010 og enten øverst eller nest øverst etter at de vant EM i 2008.
Landslag rundt om i verden har ofte blitt knyttet til uforpliktende nasjonalisme, eller «90-minutters-nasjonalisme», der innbyggerne opplever et uforpliktende samhold gjennom landslaget. Dette har i svært liten grad vært tilfelle i Spania. De mange folkegruppene i Spania har i lengre tid ikke vært samlet i støtte til Spanias landslag. Baskere og katalanere har flere ganger heiet på det laget Spania møtte. Det er imidlertid enkelte tegn på at dette endrer seg, selv om enkelte katalanere heiet på Spanias motstander i VM-finalen i 2010. Spanias landslag har i nyere tid, etter suksessen med trenere fra Madrid og spillestil fra Catalonia, fått en noe større rolle som samlingspunkt.
Historie
Etter en forrykende begynnelse i Sommer-OL 1920 i Antwerpen, gikk det dårligere resultatmessig for Spania. Spania hadde fra starten til 2010 aldri vært i en semifinale i et VM. De hadde et gull og et sølv i EM, men disse var unntakene. Spanias innsats var oftere preget av at laget ble slått ut enten allerede i kvalifiseringen eller gruppespillet i VM. Av de VM som er blitt arrangert mellom 1930 og 2010, har Spania trukket seg fra to, ikke kvalifisert seg til fire, bare kommet til gruppespillet i fire VM, blitt slått ut i andre runde eller åttendedelsfinalen i tre og blitt utslått i kvartfinalen i fire VM.
Spania har riktignok vært med i samtlige VM siden 1978, men klatret ikke til topps før i 2010. I EM lyktes Spania altså i 1964, da Europamesterskap var nytt, og nesten i 1984, da de kom til finalen. Spania hadde dermed fram til 2008 et landslag med et rykte på seg som laget som alltid skuffet i internasjonale mesterskap. Dette ryktet må sees i sammenheng med medias forventninger. Spania gikk fra å være laget som ikke kvalifiserte seg eller tapte i gruppespillet til laget som stort sett kom til åttedelsfinale og av og til kvartfinale i perioden mellom 1969 og 1996. Samtidig ble det ofte påpekt at Spania var «mindre enn summen av enkeltdelene».